तमिलनाडु में भाजपा के दिव्यांग कार्यकर्ता की खुद फोटो ली, कहा- मुझे इन पर गर्व है
PM Narendra Modi Tamil Nadu Visit Update - Who is Thiru S Manikandan तमिलनाडु दौरे पर पहुंचे प्रधानमंत्री नरेंद्र मोदी ने चेन्नई में भाजपा के दिव्यांग कार्यकर्ता थिरु एस मणिकंदन से मुलाकात की। इस दौरान प्रधानमंत्री ने मणिकंदन के साथ सेल्फी भी ली
तमिलनाडु दौरे पर पहुंचे प्रधानमंत्री नरेंद्र मोदी ने चेन्नई में भाजपा के दिव्यांग कार्यकर्ता थिरु एस मणिकंदन से मुलाकात की। इस दौरान प्रधानमंत्री ने मणिकंदन के साथ सेल्फी भी ली। इस सेल्फी को मोदी ने अपने सोशल मीडिया हैंडल पर पोस्ट किया और मणिकंदन को पार्टी का एक गौरवांवित कार्यकर्ता बताया।
पीएम ने शनिवार रात सोशल मीडिया पर इस सेल्फी को शेयर करते हुए लिखा- 'एक विशेष सेल्फी... चेन्नई में मैं थिरु एस मणिकंदन से मिला। वह इरोड के एक गौरवशाली कार्यकर्ता हैं, जो बूथ अध्यक्ष के रूप में कार्यरत हैं। वह एक दिव्यांग व्यक्ति हैं जो अपनी दुकान चलाते हैं।
सबसे उत्साहजनक बात यह है कि वह अपनी कमाई का एक महत्वपूर्ण हिस्सा पार्टी को दान करते हैं। मुझे ऐसी पार्टी में होने पर गर्व महसूस होता है जहां मणिकंदन जैसे लोग मौजूद हैं। उनकी जीवन यात्रा, हमारी पार्टी और हमारी विचारधारा के प्रति उनकी प्रतिबद्धता सभी को प्रेरित करती है। मैं उनके भविष्य के लिए उन्हें शुभकामनाएं देता हूं'।
तेलंगाना और तमिलनाडु के दौरे पर थे प्रधानमंत्री मोदी
प्रधानमंत्री नरेंद्र मोदी शनिवार को तेलंगाना और तमिलनाडु के दौरे पर थे। उन्होंने तेलंगाना में 11 हजार 300 करोड़ और तमिलनाडु में 5 हजार 200 करोड़ रुपए की परियोजनाओं का शिलान्यास और उद्घाटन किया। इसके अलावा प्रधानमंत्री ने दोनों राज्यों से एक-एक वंदे भारत एक्सप्रेस ट्रेन को भी हरी झंडी दिखाई। पीएम ने तेलंगाना के सिकंदराबाद से सिकंदराबाद-तिरुपति वंदे भारत और चेन्नई रेलवे स्टेशन पर चेन्नई-कोयम्बटूर वंदे भारत की सौगात दी।
प्रधानमंत्री नरेंद्र मोदी से जुड़ी ये खबरें भी पढ़ें...
PM 14 महीने में 5वीं बार तेलंगाना पहुंचे:कहा- कुछ लोग भ्रष्टाचार पर कार्रवाई से बचने सुप्रीम कोर्ट गए थे, उल्टे पांव लौटना पड़ा
प्रधानमंत्री नरेंद्र मोदी शनिवार को तेलंगाना पहुंचे। पिछले 14 महीने में वे पांचवीं बार यहां आए। PM ने यहां सिकंदराबाद-तिरुपति वंदे भारत एक्सप्रेस ट्रेन को हरी झंडी दिखाई। यह तेलंगाना से आंध्र प्रदेश के लिए दूसरी वंदे भारत ट्रेन है। प्रधानमंत्री ने 11 हजार 300 करोड़ की योजनाओं का लोकार्पण और शिलान्यास भी किया। पूरी खबर पढ़ें...
PM ने चेन्नई-कोयंबटूर वंदे भारत को हरी झंडी दिखाई:एयरपोर्ट के नए इंटीग्रेटेड टर्मिनल का उद्घाटन किया, कहा- यह नई शुरुआत का समय
प्रधानमंत्री नरेंद्र मोदी ने शनिवार को चेन्नई एयरपोर्ट पर बने नए इंटीग्रेटेड टर्मिनल का उद्घाटन किया। फिर चेन्नई स्टेशन पर चेन्नई-कोयंबटूर वंदे भारत एक्सप्रेस को हरी झंडी दिखाई। इसके बाद पीएम चेन्नई में रामकृष्ण मठ के 125 साल पूरे होने पर आयोजित कार्यक्रम में शामिल हुए। शाम 7:15 पर पीएम मोदी ने चेन्नई में एक जनसभा की। पूरी खबर पढ़ें...